Vashingtonda o‘zbek raqs san’ati o‘rgatilmoqda

Vashingtonda o‘zbek raqs san’atini o‘rganish bo‘yicha uch kunlik dastur boshlandi. Bu haqda TIV matbuot xizmati ma’lum qildi.

O‘zbekistonning AQShdagi elchixonasi binosida o‘tayotgan tadbirda Kolumbiya okrugi, Merilend, Virjiniya, Pensilvaniya, Nyu-York, Nyu-Jersi, Florida, Kentukki va boshqa shtatlardan kelgan 20 nafarga yaqin ishtirokchi qatnashmoqda.
Raqs saboqlarini o‘tkazish uchun Vashingtonga O‘zbekiston xalq artisti Qizlarxon Do‘stmuhammedova keldi. U havaskorlar bilan ko‘p yillik tajribasini o‘rtoqlashmoqda.
Dastur doirasida milliy raqslarning o‘ziga xos xususiyatlarini o‘rgatish, doira chalish bo‘yicha saboqlar, o‘zbek xalqi tarixi va madaniyatiga oid seminarlar ko‘zda tutilgan.